e Il-Banda San Filep tagħlaq 145 sena Għall-okkażjoni tal-Festa Liturġika ta' San Filep ta' din is-sena, nhar il-Ħadd 12 ta' Mejju 1996, kien ifisser li l-Banda San filep u s- Soċjetà Mużikali tagħha kienu qegħdin jagħlqu l-mija u ħamsa u erbgħin anniversarju tagħhom. Mija u ħamsa u erbgħin sena ta' ħidma mużikali bla heda, f'raħal twelidna, Ħaż- Żebbuġ, minn din is-Soċjetà Żebbuġija li jagħmluha l- ixjeħ, l-omm u l-ewlenija banda, mhux biss f'Ħaż- Żebbuġ, iżda wkoll f'dawn il-Gzejjer Maltin. Għalhekk huwa mill-aktar xieraq, ta' ġieh u ħajr lill- membri kollha ta' din is- soċjetà — bandisti u membri li din is-sena għall- okkażjoni tal-Festa ta' marbuta wkoll ma' dan l- anniversarju, qegħdin inżanżnu bandiera ġdida ta' Ħaż-Żebbuġ, Bandiera bi sfond ċelesti, kulur is-sema, bil-ħamiema bajda bil-fergħa taż-żebbuġa f'ħalqa.' Din il-bandiera tibqa' xhieda ħajja għall-bosta snin fil-mixja glorjuża u ħajja ta' din is-Soċjetà Mużikali tagħna, 'Każin Banda San Filep f'Ħaż-Żebbuġ. Sinifikanti ħafna kienet l-attività dwar l- istatwa l-ġdida ta' San Filep, xogħol sabiħ ħafna ta' Alfred Magri, li din ġiet imżanżna nhar il-Ħadd 12 ta' Mejju 1996, waqt il-marċ ta' filgħodu mill-Banda San Filep, li wasslet din l-istatwa sal-Każin. Din hi l-akbar xhieda li wara dan iż-żmien kollu ta' ħajja għas-Soċjetà Mużikali tagħna, San Filep għadu ħaj fi qluba kif inhu xieraq li jibqa' hemm. e L-Ewwel Banda Uffiċjali fl-1851 Fil-ħarġa ta' dan il-ktejjeb tas-sena l-oħra ''Festa San Filep 1995'', tajna ħarsa storika lejn xi avvenimenti ta' importanza għas-Soċjetà Mużikali Każin Banda San Filep, kif ukoll irrifriskajna l- perjodu li l-Banda San Filep kienetimmexxija mill-ewwel żewġ Surmastrijiet Diretturi tagħha — Maestro Filippo Galea u Mastru Indri Borg. Hawnhekk ipproduċejna dokumenti oriġinali li A: għandhom x'jaqsmu mas- Soċjetà tagħna u s- Surmastrijiet Diretturi msemmija għal dak iż-żmien tat-treġija tagħhom lill-Banda San Filep. Tajjeb li ngħidu li fil-ġrajja tal-għaqdiet mużikali bħal dawn tagħna, it-tradizzjoni tilgħab logħba mportanti. Imbagħad iżjed minn hekk fejn din it-tradizzjoni tiġi msaħħa b'dokumenti oriġinali li twettqu fl-istesss żmien li nkunu qegħdin niktbu dwaru jkun ifisser li l-ġrajja toħroġ aktar sħiħa u awtentika. Quddiemna jkollna eżatt kif ikunu ġraw l- affarijiet. Il-Banda San Filep għandha tradizzjoni qawwija. Hi wkoll għanja bil-bosta dokumenti li jagħmluha Soċjetà Mużikali Ewlenija bi ġrajja glorjuża u bla heda. Iktar milli aħna 'Ta' Filippu' u 'Ta' Indri', 'Ta' Datu' jew 'Ta' Mikiel', is-Soċjetà Filarmonika tagħna fi twelidha tgħammdet bl-isem glorjuż tal-Patrun ta' Beltna San Filippu — Soċjetà Filarmonica San Filippo D'Aggira''. Hekk b'isimha daż-żgur li hi differenti minn gruppi mużikali oħra li sa dak iż-żmien setgħu ħadu sehem fil-festa tar-raħal. U la jeżisti l- isem formali ma teżistix ukoll is-soċjetàl Iż-Żebbuġin riedu jiffurmaw soċjetà li tkun marbuta mal-Festa ta' San Filep. Huma rnexxielhom jagħmlu hekk. U prova ta' danli qegħdin niktbu rajna miktub biżżejjed fis-snin l-imgħoddija li wara t-twaqqif tas-Soċjetà Filarmonika San Filep fl-1851, il-Festa ta' San Filep ġiet ferm 'il quddiem. Fid-dawl ta' dan li qegħdin niktbu tajjeb li nikkwotaw silta minn 'Innu ta' Ġieħ lil San Filep t' Aggira, Patrun ta' Ħaż-Żebbuġ' —kitba ta' Pawlu Mifsud. Dan il-poeta jikteb hekk: Għal min dad-daqq, dal-brijju, Mill-banda għażiża tagħna7 Bihom Malta tistgħana7 Għal ħadd ħlief għal Filippu, L-Appostlu kbir t'Aggira, Sabiex kull sena nġeddu Tiegħu l-egħżeż tifkira. Is-Surmastrijiet Diretturi msemmija, flimkien mas-Surmastrijiet Diretturi l-oħra, Ikoll kemm huma għamlu isem sabiħ lill-Banda San Filep, lil Ħaż-Żebbuġ u lil istess isimhom. Is-Soċjetà tagħna mhux biss kienet rikonoxxuta lejn ħidmiethom b'riżq il-banda tagħha f'mewthom bis-sehem sħiħ tagħha fil-funerali tagħhom jew b'Tislima xieraq ta' Tifkira li għamlitilhom f'raħal twelidna, iżda wkoll is-Soċjetà Mużikali Każin Banda San Filep biex dawn is- Surmastrijiet ma jintesew qatt sa minn ħafna snin ilu tgawdi; għamlet lapida kommemorattiva bl-isem tagħhom, ilkoll wieħed wara l-ieħor, saż-żmien tagħna, flimkien mar-ritratti tagħhom fis-sala l- ewlenija tal-Każin. Il-ħidma siewja tagħhom fi ħdan il-Banda San Filep kienet sehem tajjeb u artistiku mużikali fost ħajja bla heda li ttul sas-sena 1851 u tibqa' ġejja saż-żmien tagħna. : Tifkiriet fil-Każin San Filep Kienu bosta l-omaġġi li rċeviet il-Banda San Filep. Ma jistax ikun li kull min żar il-Każin San Filep u ħalla t-tifkira tiegħu jitniżżel f'din il-kitba. Dawn. it-tifkiriet huma Ikoll miżmuma b'għożża. Tifkiriet li ngħataw lis- Soċjetà Mużikali San Filep m'humiex affarijiet li għednihom għalina nfusna. Illum ta' min isemmi lis-Surmast Direttur Giuseppe Vella. Meta hu kien żar il-Każin San Filep bħala rigal lis-Soċjetà tagħna ħalla r-ritratt tiegħu kif kienet l-użanza dak iż- żmien. Dan ir-ritratt iffirmat minnu stess fejn bil-kitba tiegħu indirizza lill-Għaqda tal- Banda San Filep hekk 'Alla Filarmonica Nazzionale San Filippo'. Tinsab dokumentata l-ħbiberija li kienet u għadha teżisti bejn iż-żewġ Soċjetajiet Mużkali San Filep u l-'King's Own' tal-belt Valletta, meqjusin sa mill-bidu nett għall- 'għaqda ta' bejniethom bħala l-omm u l-bint. Is-Soċjetà Mużikali King's Own irregalat bandalora bl-arma tagħha lill-Banda San Filep li għadha tinsab merfugħa b'għożża ġewwa l-Każin San Filep. Rigal ieħor li għadu jinsab ġol-Każin ukoll, hu ritratt ġo gwarniċ, iffirmat din id-darba mhux minn individwu iżda minn Soċjetà Mużikali oħra, meqjusa wkoll waħda mill- aħjar soċjetajiet tal-baned għaż-żmien li qegħdin niktbu dwaru — is-Soċjetà Filarmonika Stella Maris — 1926. Is-Soċjetà Stella Maris għadha friska ġejja mis-suċċess li kienet għadha kif kisbet ġewwa Nota fi Sqallija, rregalat dan ir-ritratt tal- banda tagħha lill-Banda San Filep. (N.B. Minn din l-iskrizzjoni joħroġ ċar ħafna kif kienet organizzata u ddixiplinata l-banda u kif soċjetajiet mużikali oħra kienu jaraw il- Banda San Filep). e Is-Sword of Honour Xi ħaġa ta' interess għal min jixtieq ikollu aktar tagħrif dwar is-'Sword of Honour' li kienet ingħatat lill-Gvernatur Lord Gort ġewwa Misraħ San Filep fit-12 ta' Marzu 1944. Din ix-xabla kienet qattgħet erba' u għoxrin siegħa ġewwa l-Każin tas-Soċjetà Filarmonika 'Sliema', biex il-pubbliku ta' dawk l-inħawi jkunu jistgħu jarawha minn hemmhekk. Dan ġara nhar is-26 ta' Jannar 1944. Dan ġie maghruf fis-seduta tal-Kumitat tas- Soċjetà Filarmonika Sliema, miżmuma fit-23 ta' Diċembru 1943, fejn is-Segretarju nforma lill-Kumitat li, l-Kumitat tal-Għaqda Mużikali San Filep kien wera l-ħsieb li s-Sword of Honour' li kellha tiġi ppreżentata lill- Gvernatur Lord Gort kellha tinżamm għal 24 siegħa ġewwa l-Każin Soċjetà Filarmonika 'Sliema' għall-wiri mill-Pubbliku. F'din is-seduta jidher li din ix-xewqa tal- Każin Banda San Filep ġiet aċċettata. Tant hu hekk li bejn iż-żewġ soċjetajiet tal-baned, dik Żebbuġija u dik Sliemiża saru t-taħditiet meħtieġa fejn intlaħaq ftehim bl-aktar mod ta' ħbiberija. Fil-fatt is-Sword of Honour' ttieħdet ġewwa l-Każin Soċjetà Filarmonika 'Sliema' nhar is-26 ta' Jannar 1944 u hemmhekk qattgħet 24 siegħa. Għal din l-okkażjoni l-Kumitat tas-Soċjetà Filarmonika 'Sliema' organizza trattament f'ġieħ ir-rappreżentanti tal-Każin Banda San Filepu ttieħdu xi ritratti ta' l-okkażjoni u kopja minnhom intbagħtet lill-Gvernatur Lord Gort li apprezza dan il-ġest miż-żewġ Soċjetajiet mużikali. Radd ta' ħajr mistħoqq hawnhekk jitwassal lil Winston Zammit B.A.(Hons) M.A. u lil Patri Raniero Zammit OFM Cap għall-ktieb tagħhom — Soċjetà Filarmonika 'Sliema', 70 sena ta' storja, b'riżq il-mużika u l-kultura li minnu f'paġni 72 u 73 sibna dan it-tagħrif. e Anniversarji ta' żewġ innijiet kbar Tnejn u disgħin sena ilu, proprju fis-sena 1904 beda jidderieġi lill-Banda San Filep, is- Surmast Direttur magħruf Angelo Melilli, Surmast Taljan minn Milan. Dan is-Surmast tant kien namruż lejn il-BandaSan Filep li ġie joqgħod f'Ħaż-Żebbuġ, fi: Triq il-Kbira kantuniera ma' Triq Campis f'numru disgħin. Kien dan is-Surmast li disgħin sena ilu kkompona l-'Inno A San Filippo''. Dan l-innu kien lest biex jindaqq fi Frar 1906. Hu biċċa xogħol mużikali sabiħa. Wieħed mit-teżori ta' l-arti mużikali li bih jistgħana l-arkivju tal-mużika li għandha s-Soċjetà Filarmonika Każin Banda San Filep. Imbagħad f'April tas-sena 1911, Maestro Angelo Melilli irregala lill-Banda San Filep biċċa xogħol mużikali oħra mill-aqwa — meqjusa bħala kapulavur ta' innu klassiku. Dan l-innu 'Omaggio a San Filippo' bil- vuċijiet qiegħed jagħlaq ħamsa u tmenin sena. F'dan l-innu klassiku tidher il-ħila u l-kobor ta' dan is-Surmast Direttur li fi żmienu l- Banda San Filep għaddiet żmien mill-aktar brillanti. Dan l-innu l-aħħar darba li daqqitu l-Banda San Filep kien nhar is-Sibt 9 ta' Ġunju 1979, lejlet il-Festa ta' San Filep, meta l-kliem ta' dan l-innu, li oriġinalment inkitbu bit- Taljan mill-Poeta Nazzjonali u Żebbuġi Dun Karm Psaila, ġew maqluba għal Malti mill- ex-Arċipriet Żebbuġi Mons. Lawrenz Cachia Lic.D. Iktar milli noqgħodu nintilfu fi kliem ta' ftaħir ta' l-inqas illum napprezzaw il-kliem sabiħ ta' dan l-Innu kbir li għandha s-Soċjetà Mużikali Każin Banda San Filep f'għeluq il- ħamsa u tmenin sena tiegħu. Mal-Wardiet u mal-fjurital-ġnejna, Wisq sabiħa din l-għodwa stennejna. Mela isma u jibqa' mifhum Dak li l-qniepen qed jgħidu llum. Ma' tal-kordi d-daqq kollu ħlewwa, Ta' Filippu t-tifħir norbtu sewwa Lil dal-Kbir fuq l-għadu Rebbieħ Ngħollu qlubna 'il fuq bl-akbar ġieħ. Mill-altar bħal inċens kollu fwieħa, Titla' t-talba tal-kotra ferrieħa, Tkun bħal eku fidil u li jdum Ta' dak l-għana fis-sema mitmum. Sliem Missieri Dika ħarstek ħanina, La tiqafx illi żżomm dejjem final Qassam iva, u mliena bil-ġid, Għaliex lilek għażilna aħna b'sidl Mal-wardiet u mal-fjuri stennejna, Dina l-għodwa sabiħa f'għajnejna, Min il-Fidi llum ma tqanqlux, Ta' Filippu żgur iben ma huxii L-aħħar arranġamenti mużikali għall-banda sar minn Maestro Adeodato Gatt fis-sena 1961 meta l-Banda San Filep għamlet ċelebrazzjonijiet kbar f'għeluq il-110 sena tagħha. Dejjem qegħdin nitkellmu a rigward dan l-innu ta' Mro. e Il-bandisti tal-Banda San Filep Ħafna Żebbuġin sa mit-twaqqif tas-Soċjetà Mużikali Każin Banda San Filep, f'xi żmien jew ieħor kienu jagħmlu parti minn din ix- Xirka li Ilum hi magħmula minn Bandisti, Soċi, Sezzjoni Nisa u Sezzjoni Żgħażagħ. Ilkoll flimkien tul is-snin stabbilew lil din is-Soċjetà bħala ċentru ewlieni mużikali u soċjali f'raħal twelidna kif ukoll il-post minn fejn l- organizazzjoni tal-festa ta' San Filep baqgħet ġejja 'l quddiem. U fost din il-kotra li taw sehemhom biex dawn il-prinċipji jibqgħu jiġu mħarsa nsibu l- Bandisti ta' l-imgħoddi u tal-lum. Kienu ħafna l-bandisti ta' l-imgħoddi li bil- għaqal, bil-ħidma u bl-imħabba għall-arti mużikali, kienu l-persunaġġi li nisġu l-ġrajja tal-Banda San Filep. Hekk ukoll il-bandisti tal-lum, xejn inqas għaqlin, ħabbrieka u mogħtija għall-arti mużikali minn ta' qabilhom għandhom għax tassew ikunu mkabbrin li qegħdin ikomplu s- sensiela bla heda tal-ħajja mużikali mifruxa matul il-mija u ħamsa u erbgħin sena li ilha mimlija bil-ħajja l-Banda San Filep. Naħseb li x-xewqa ta' kulħadd hi li naraw il-lista tal-bandisti kollha li kienu jdoqqu mal- Banda San Filep. Hi ferm diffiċli għax 145 sena ta' ħajja mhix ċajta. Lil dawk li isimhom ma jidhirx fil-lista ta' hawn taħt, is-Soċjetà tagħna tibqa' troddilhom ħajr xorta waħda u lil dawk li m'għadhomx magħna ma tinsihomx fit-talb tagħha. Aħna ż-Żebbuġin għandna nibqgħu rikonoxxenti lejn dawn il-bandisti. Niftakru kemm iferrħuna u jatuna pjaċir fil-ġranet għeżież għalina u għalihom, il-ġranet tal-Festa ta' San Filep — Patrun Tagħna. Hekk il-bandisti tal-banda tagħna ma jintesew qatt… Pisani tas- Sagristan, Anġlu Chircop ta' Vestru, Pinu Chircop ta' Vestru, Patist Chircop ta' Vestru, Pinu ta' Lijja, Pawlu ta' Zaqqa Bajda, Pawlu Azzopardi l-Bomblu, Ġużepp Azzopardi t- Tifel tal-Bomblu, Ġużepp San Nikola, Wiġi Said ta' Cajfra, Majsi tal-Girbi, Carmelo Mbierek Ġesti, Carmelo tan-Nanniet, Ġużepp Peppa Wiġ, Mikiel il-Ħaddied, Ġużepp ta' Ħ'Attard, Felic Agius iż-Żoqdi, Kelinu Borg, Giann Patist Gatt, Gaveno Naudi, Wiġi Said il-Ħaddied, Datu Gatt ta' Bugini, Mikiel Gatt ta' Bugini, Carmelo Gatt ta' Bugini, Ġużeppi Gatt ta' Chircop, Carmelo Gatt ta' Chircop, Pinu Gatt ta' Chircop, Luret Vella ta' l- Arċipriet, Ġużepp Vella ta' l-Arċipriet, Pinu Vella ta' l-Arċipriet, Ganni Patist iz-Zillu, Carmelo Cilia ta' Żezzu, Ganni Cilia ta' Żezzu, Carmelo Coleiro, Wenzu Coleiro, Ninu Coleiro, Ġilju Callus ħu D. Doret, Pawlu Bettijjilli; Salvu n-Nagħġi, Ġużepp Ciantar Bettijjilli, filippu Grech ta' Glorja, Pinu ta' Aksar, Ġużepp ta' Aksar, Spinelli, Pietru Galea ta' Żbiba, Pawlu Galea ta' Żbube, Xandru ta' Vicenti, Pinu Azzopardi ta' Xandru, Pinu Cascun, Gejtu Mallia, Stephen il-bajjad, Pinu Mifsud tal-Lottu, Karlu, Pinu l-Kwejsu, Ġamri tal-Ħamra, Ġanni Cicuti, Luret Bonello, Ġużepp Coleiro, Ninu Coleiro, Ninu Bugini, Żanżu Mifsud ta' Żażu, Wiġi tas-Seqer, Luret ta' Pipa, Musċ ta' Pipa, Carmelo tal-Girbi, Lukard Curmi, Pawlu ta' Sufu, Ġużeppi z-Zullu, Pawlu l-Kabur, Xafrin, Ġanni Cardona tal-Banda, Wenzu r- Rieqed, WEnzu ta' Matti ta' Wenz, Coleiro tal-Magna ta' l-Għaġin, Peppv Borg l- Baldacchino, Ġużepp Qasa, Rafel Felice, Zaren Felice, Pawlu Felice, SAver ta' Mastru Gann, Karmenu l-Farka, Majsi ta' Cilia, Anthonv Aquilina l-Maġġur, Amante Attard, Philip Gatt, John Gatt, Salvu Baldacchino Lajku, Peppu. ta' Ġanni ta' Pawl, Pawlu Chetcuti Gandolla, Pinu tal-Bomblu, Pawlu z-Zillu, Pawlu jiġi miz-zillu, Karlu taċ-Ċimiterju, Pinu l-Banni, Sfejglatu, Paċifiku Vella ta' Paċikk, Pinu l-Bajla, Ġużepp ta' Sassu, Pawlu taż- Żinżillu, Karmenu Chircop, Pinu Chircop, Chircop Missierhom, Karmenu ta' qbija, Leone ta' Glorja, Ġanni ta' Glorja, Pawlu Fażolu, il- Muris, Ġużepp il-Megazz, Pinu Cingi, Karmenu tax-Xemgħa, Ġanni tax-Xemgħa, Ġużepp tal-Ġir, Klement Cuschieri, Pawlu Cuschieri; Karmenu l-Mistikk, Pinu Zammit ta' Ġuwha, Leone Chircop, Joseph Farrugia, Joseph Busittil, Salv Vassallo, Michael Debono, Carmel Zammit, Anthonv Chircop, CArmel Aquilina, Joseph. Caruana Ravmond, Carmel Ciantar lijiġi missier is-Surmast preżenti tal-Banda San Dan it-tagħrif dwar il-bandisti li minn żmien għall-ieħor daqqew mal-Banda San Filep jasal Sena oħra jekk Alla jrid inkomplu nagħtu aktar tagħrif dwar il-bandisti ġodda li kellha l-banda mill-1989 kif ukoll jekk insibu aktar ismijiet ta' bandisti antiki aħna lesti li nġibuhom f'dan il-ktieb. Ħaġa ohra nteressanti hi li fl-antik aktar kien jiddomina l-laqam tal-persuna milli l- kunjom. Ninnutaw li kellna familji sħaħ li l- membri tagħhom kienu jdoqqu mal-Banda San Filep. Dawn il-bandisti msemija huma l-akbar prova tal-kontinwazzjoni tal-ħajja tal-Banda San Filep li ttul sas-sena 1851 żgur. Ħajja ta' mija u ħamsa u erbgħin sena bla heda mużikali f'raħal twelidna Ħaż-Żebbuġ. Is-Surmast Direttur Philip Gatt FLCM, ARCM Nhar il-Ħamis 16 ta' Novembru 1995 tħabbret il-mewt tas-Surmast Philip Gatt. L-għada, l-Ġimgħa 17 ta' Novembru, fl-4.00 p.m. sarlu l-funeral mill-Isptar San Luqa għall- Parroċċa ta' San Filep fejn hemmhekk ġiet ċċelebrata quddiesa għal ruħu mill-Arċipriet u diversi saċerdoti oħra mill-Parroċċa. Delegazzjoni ffurmata mill-Kumitat Eżekuttiv, immexxija mill-President tas- Soċjetà, Dr John Attard Montalto, flimkien ma' bosta membri kienu preżenti waqt din il- quddiesa bl-Istandard tas-Soċjetà Każin Banda San Filep. Kienu preżenti Soċjetajiet Mużikali oħra, kemm Żebbuġin kif ukoll barranin. Wara l-quddiesa tkompla l-funeral ta' Maestro Philip Gatt mill-Parroċċa Arċipretali għaċ-ċimiterju tal-Qalb ta' Ġest, li kien akkumpanjat minn banda ffurmata minn numru ta' bandisti ta' Soċjetajiet Mużikali differenti Żebbuġin u barranin kif kienet ix- xewqa ta' ulied is-Surmast stess. Numru sabiħ ta' bandisti mill-Banda San Filep kienu jagħmlu parti minn din il-banda li daqqet numru ta' marċi funebri tul il-funeral. Is-Surmast Philip Gatt twieled fil-belt tagħna, Ħaż-Żebbuġ. Beda l-istudju mużikali tiegħu taħt missieru, is-Surmast Adeodato Gatt, fi ħdan il-Banda San Filep. Hu ħareġ idoqq ma' l-istess Banda bis-Sax Sopran. Huwa kompla jistudja kemm f'Malta kif ukoll f'Londra. F'Malta huwa studja taħt is- Surmast Carmelo Pace FLCM, LRSM, OSJ u f'Londra studja taħt il-Professur N. Richardson D.Mus.(Dubhelm) LRAM, ARCM. F'Malta kkwalifika għad-diplomi FLCM, L.Mus., LCM, A.Mus. Waqtli f'Londra kkwalifika għad-diploma ARCM (Bandmaster). Is-Surmast Philip Gatt kien l-ewwel Malti li kkwalifika bħala Bandmaster bid-diploma FLCM, ARCM. Barra minn dawn id-diplomi f'Londra ġie mogħti żewġ ċertifikati tassew sbieħ mill- Professur N. Richardson u ieħor minn Wing Commander J.B. Wallace li kien l-Organizing Director of Music tar-Roval Air Force. Il-karriera tiegħu mar-Roval Air Force bdiha fis-sena 1953, biex jieħu t-tmexxija tal-Banda tar-Roval Air Force (Malta). il-Banda għal 22 sena. Mal-baned Maltin is-Surmast Philip Gatt beda l-karriera tiegħu ta' età żgħira ħafna. Insibuh assistent ta' missieru u dderieġa kemm il-darba mhux biss lill-Banda San Filep, iżda wkoll fejn Maestro Adeodato Gatt kien Surmast Direttur — 'Vilhena' tal-Furjana, 'La Vittoria' tal-Mellieħa u 'San Mikiel ta' Ħaż- Żabbar. Fis-sena 1962, meta missieru rtira minn Surmast Direttur tal-Banda San Filep, id- diriġenti tas-Soċjetà uffiċjalment ħatru lis- Surmast Philip Gatt bħala d-Direttur ġdid tal-Banda. Hekk bdiet il-karriera tiegħu, ta' Direttur mal-Banda San Filep, li kellha ttul għal erbgħa u għoxrin sena meta kellu jirtira minħabba saħħtu. h Kien żmien ta' ħidma mużikali kbira. Il- Banda San Filep baqgħet ġejja 'l quddiem u l- programmi mużikali li kienet torganizza kienu ta' l-ogħla livell. Il-Banda San Filep hi magħrufa għall- programmi mużikali li tagħmel kul sena lejlet il-Festa ta' San Filep. Hi għadha twettaq sal- lum dawn il-programmi b'serjetà kbira. Fil-perjodu ta' snin it-treġija tas-Surmast Philip Gatt ġew iċċelebrati okkażjonijiet ta' importanza għas-Soċjetà Tagħna u għal Ħaż-Żebbuġ fejn il-Banda San Filep ippreparat b'aktar impenn mis-soltu. Hawn inturiet il-ħila fid-direzzjoni ta' l-għażliet mużikali mis-Surmast Direttur Philip Gatt. Insemmu per eżempju l-programm vokali u strumentali li l-Banda San Filep għamlet fis-sena 1963 f'għeluq il-mitt sena ta' l-istatwa tal-fidda ta' San Filep. Programm vokali u strumentali kbir ieħor ġie mwettaq nhar il-15 ta' Mejju 1965, meta waqt dan il-programm barra mill-bċejjeċ operistiċi magħżula indaqqu l-aħħar żewġ xogħlijiet ta' Mro. Adeodato Gatt — iż-żewġ marċi bil-kor 'Liż-Żebbuġin' u 'Lil Belt Twelidi'. f Żewġ programmi mużikali storiċi għall- Banda San Filep taħt il-bakketta tas-Surmast Philip Gatt kienu fis-sena 1970. Wieħed f'Ħaż- Żebbuġ ġie mwettaq lejlet il-Festa ta' San Ġużepp, fl-okkażjoni tal-għeluq il-mitt sena mill-miġja ta' l-istatwa ta' San Ġużepp f'Ħaż- Żebbuġ u l-ieħor ġewwa l-belt Valletta kein il-Qorti, fl-okkażjoni tal-Festi entinarji fil-Parroċċa ta' San Duminku. Programm mużikali kbir ieħor fis-sena 1974, f'għeluq il-250 sena mill-miġja tar-Relikwja Nsinji ta' San Filep fil-Parroċċa Arċipretali tagħna. Imbagħad fl-1976 mhux programm mużikali wieħed iżda tnejn fi żmien ġimgħa, meta ġie ċċelebrat bil-kbir għeluq il-125 sena mit- twaqqif tal-Banda San Filep. Fis-sena 1982 is-Surmast Philip Gatt iċċelebra għeluq l-għoxrin sena tiegħu mal-Banda San Filep. Għall-okkażjoni ta' dan l-anniversarju waqt il-programm vokali u strumentali ta' lejlet il-festa żanżan l-Innu ġdid tiegħu 'Viva San Filep t'Aggira' fejn il-kliem ta' dan l-Innu ġew miktuba minn Mons. L. Cachia Lic.D. Intant biex jiċċelebra dan l-anniversarju, is- Surmast Gatt kiteb sett marċi kollha xogħol tiegħu biex daqqithom il-Banda San Filep matul din is-sena kemm f'Ħaż-Żebbuġ kif ukoll barra mir-raħal. Għall-okkażjoni tal-festa tas-sena 1986, is- Surmast Direttur Philip Gatt, minħabba raġunijiet ta' saħħa kien indispost u s-Soċjetà tagħna ħatret, fuq il-parir ta' l-istess Surmast Gatt, lil Maestro Andrew Coleiro bħala Surmast biex il-preparamenti għall-festa li kienet ġejja jibqgħu mexjin normalment. (Is-Surmast Andrew Coleiro ħalla figura sabiħa kemm dam imexxi l-Banda San Filep). Intant il-festa għaddiet u l-kuntatti bejn is- Soċjetà u s-Surmast Philip Gatt baqgħu għaddejjin. Min-naħa l-oħra s-Surmast Coleiro ma setax ikompli mal-Banda. Dak li kulħadd kien jixtieq li jerġa' jara lis- Surmast Philip Gatt jirritorna ma seħħx. Infatti l-Każin Banda San Filep ġie nfurmat mill-istess Surmast li minħabba raġinijiet ta' saħħa kien sejjer jirriżenja mill-kariga ta' Surmast Direttur. Infatti s-Surmast Direttur preżenti, Michael Ciantar A.Mus.LCM, ħa l-kariga uffiċjali ta' Direttur tal-Banda San Filep f'Settembru 1986. Matul it-tmexxija tas-Surmast Philip Gatt fi żminijiet differenti bħala Assistent Surmat il- Banda San Filep kellha lil Mro. Ciantar u lil Mro. Mar-riżenja tas-Surmast Philip Gatt l- Għaqda Mużikali Każin Banda San Filep, bħala rikonoxximent tad-dedikazzjoni tiegħu lejn il-Banda San Filep, ħatritu Surmast Onorarju tagħha. Għall-festa tas-sena 1987, is-Surmast Philip Gatt, bħala Surmast Onorarju, ħa sehem fil- programm mużikali ta' lejlet il-festa billi mexxa l-Banda San Filep waqt xi siltiet mużikali. Hekk ukoll fis-sena 1988, fl-okkażjoni tal- 125 sena ta' l-istatwa ta' San Filep waqt il- programm mużikali li kien taħt it-tmexxija tas-Surmast Michael Ciantar, is-Surmast Onorarju Philip Gatt ġie mistieden iħabbat l- Intermezz Sinfoniku 'Aggira' u xogħol ġdid għall-banda 'Preludju Silver Monument', żewġ xogħlijiet ta' Mro. Is-Surmast Gatt hu magħruf għax-xogħlijiet mużikali tiegħu, is-suite 'A Man's Life', l- overture 'Jeunesse', il-Kantata San Ġużepp', it-Tone Poem' 'The Battle of Britain', il- preludju 'A Silver Monument', il-concert waltz 'Silver Anniversarv', innijiet lis- Santissima Trinità, lil Madonna taċ-Ċintura, lil Sant' Antnin u għadd kbir ta' marċi brijużi li fosthom ta' min isemmi l-marċ 'A Small Big Step', li kien kitbu b'dedikazzjoni lill-ewwel astronawti Amerikani li kienu niżlu fuq il- qamar. Għal dan il-gest, l-ex-President ta' l- Amerika, Richard Nixon, kien kitiblu personalment u rringrazzjah għal din il-biċċa xogħol, kif ukoll kien għamel l-astronawta Neil Armstrong. Dan il-marċ huwa taħt il- kustodja tan-NASA Houston Texas. Il-Banda San Filep għandha dan il-marċ ukoll fl-arkivju mużikali tagħha. F'din l-okkażjoni l-Każin San Filep kien stieden lill-Ambaxxatur Amerikan ikun preżenti għall-eżekuzzjoni ta' dan il-marċ taħt id-direzzjoni tas-Surmast Philip Gatt fuq il- planċier mill-gallerija tal-Każin u wara jipparteċipa f'festin li għalih kienu preżenti bosta mistiedna mill-ambaxxata Amerikana, membri tal-Parlament, l-Arċipriet u l-Kleru, mistiednin distinti, bandisti u membri tal- Każin Banda San Filep. Xogħlijiet oħra ta' dan is-Surmast huma xi marċi funebri, kif ukoll l-Innu Uffiċjali tal- Għaqda Żebbuġija 'San Filep' ta' Melbourne, ġewwa l-Awstralja. Semmejna l-bosta xogħlijiet ta' dan is- Surmast. Biss l-aqwa biċċa xogħol mużikali tiegħu hi 'Aggira', intermezzo sinfoniku li kien daqqa għall-ewwel darba mal-Banda San Filep nhar Lapsi, 11 ta' Mejju 1961, f'Misraħ San Filep, meta l-Banda San Filep tellgħet Programm Vokali u Strumentali f'għeluq il- 110snin mill-waqfien tagħha, meta kien għadu assistent ta' missieru, Mro. 'Aggira' — hija maħduma fuq mużika pjuttost ta' stil modern. Hija bbażata fuq il- missjoni li San Filep t'Aggira (il-Patrun tagħna) kellu f'dik il-belt fi Sqallija. Għalkemm dan ix-xogħol huwa magħmul minn sitt movimenti differenti nistgħu naqsmuh fi tnejn. Fl-ewwel parti nsibu lix-xitan b'saħħtu, jaħkem lil Aggira u min-naħa l-ohra nsibu lil San Filep jitlob lil Alla biex jagħtih is-setgħa li jeħles lil Aggira mix-xitan. Fit-tieni parti nsibu l-iskungrar t'Aggira, u t-talba ta' ringrazzjament lil Alla li permezz ta' San Filep ħarġet rebbieħa fuq il-ħażen. Fis-sena 1975 Mro. Philip Gatt rebaħ il- konkors ta' l-Innu ta' Ħaż-Żebbuġ, li kien imniedi mill-Kumitat Ċiviku, u fl-1976 ingħata l-Onorifiċenza Żebbuġija minn dan il-Kumitat. Tajjeb hawnhekk ingħidu li fl-okkażjoni taċ- ċelebrazzjoni tal-50 anniversarju mill-Għoti tax-Xabla ta' Ġieħ lil Lord Gort (1944-1994), Dr. John Attard Montalto, President tas- Soċjetà Mużikali Każin Banda San Filep, ippreżenta kopja ta' dan l-Innu ta' Ħaż- Żebbuġ, lis-Sindku Dr. Godfrev Farrugia, sabiex dan l-innu jingħata liż-żewġ Għaqdiet Mużikali 'De Rohan', '12th Maw' ta' Ħaż- Żebbuġ u hekk ikun jista' jindaqq mill-baned tagħhom ukoll. Barra mill-Banda San Filep, is-Surmast Philip Gatt mexxa wkoll lill-baned 'Melita' ta' l-Imsida, 'San Ġużepp' tal-Ħamrun u 'L'Isle Adam' tar-Rabat. Is-Surmast Gatt kien miżżewweġ ma' Karmena, xebba Azzopardi, u kellhom sitt ulied bniet. Armel għal xi snin il-Mulej sejjaħlu nhar il-Ħamis 16 ta' Novembru 1995, assistiet mis-saċerdot u mdawwar minn Hekk iltaqa' ma' San Filep li kien iħobb. B'hekk temmejna din it-tislima lis-Surmast Fhilip Gatt li għal erba' u għoxrin sena (1962- 1986) niftakruh imexxi l-Banda San Filep. e Għeluq Permezz ta' din il-kitba qeghdin nagħtu tislima lill-antiki, lill-ewlenin fosthom nirringrazzjawhom li welldu l-ewwel banda. Lil ta' warajhom nirringrazzawhom li żammew din l-Għaqda Mużikali ħajja. Lin- nanniet tagħna u missirijietna nirringrazzjawhom li għaddew lilna dan il- wirt bla mittiefes. Aħna dejjem taħt l-isem ta' San Filep qegħdin inkabbru dan il-wirt. Għalhekk bir-raġun kollu ntennu li 'Aħna kburin u ferħanin b'isem San Filep tul is- snin'. Il-Festa tagħna F'Ħaż-Żebbuġ, Festa kbira, San Filep il-Patrun; Beltna għall-festa mlibbsa, imżejna f'dan il-juml Kotrana n-nies mal-banda, il-marċi ferħanin; Kuluri ta' bandieri; iż-żgħażagħ qabbiżin. Il-qniepen mill-kampnari, til-misraħ, fit-triqat; Allegrija, paċi w ferħ inisslu, f'qalb kulħadd. X'ingħidu mbagħad għall-Knisja, l-Ġenna fuq din l-art; Hemm tinsa kull kuntrarju, l-għira, ġlied u mardl Imżejna sa ruħ omma, statwa kapulavur; Fided, teżori fl-arti, titgħaxxaq kull fejn tmurl Sparar ta' murtaletti, irdieden u kulur; Dan hu San Filep tagħna, ta' Beltna tant unurl Dil-festa mistennija minn bosta nies Maltin; Li jersqu lejn ir-raħal f'għaqda maż-Żebbuġini U magħna lkoll jifirħu; San Filep kbir Qaddis; Għalina l-ikbar għożża, għalina tant għażiżil Philip Agius 12/5/95 Ħaż-Żebbuġ